Suunniteltu säädös koskee pelkästään teknisen tarkistuksen tekemistä voimassaolevaan sopimukseen. Se on johdonmukainen sivukonttoreiden kohtelua koskevien direktiivin 2009/138/EY voimassaolevien säännösten kanssa. Sillä pyritään välttämään se, että vastaanottava maa ja kotimaa harjoittaisivat päällekkäistä valvontaa. Komissio on myös arvioinut, että Sveitsin valvontajärjestelmä vastaa EU:n direktiivin 2009/138/EY mukaista järjestelmää.

EU–Sveitsi-sekakomitean on määrä hyväksyä suunniteltu säännös, joka on liitetty ehdotettuun neuvoston päätökseen. Komissio toivoo pystyvänsä esittämään sen sekakomiteassa mahdollisimman pian.

·sopimuksessa oleva jäsenvaltioiden hyväksyttäviä oikeudellisia muotoja koskeva luettelo päivitetään lisäämällä siihen erityisesti sellaisten jäsenvaltioiden hyväksyttävät oikeudelliset muodot, jotka liittyivät unioniin vuoden 2001 jälkeen;

·euron ja Sveitsin frangin välinen muuntokurssi muutetaan vastaamaan nykyistä muuntokurssia.

EU:n ja Sveitsin viranomaiset ovat tehneet mm. Euroopan vakuutus- ja lisäeläkeviranomaiselta (EIOPA) saatuihin tietoihin perustuvan määrällisen tutkimuksen, jossa tarkastellaan, mitkä osapuolten vakuutuksenantajat käyttävät sopimusta tällä hetkellä ja mikä on niiden asianomaisen liiketoiminnan laajuus. Tutkimuksen mukaan riittävän monet EU:n ja Sveitsin vakuutuksenantajat käyttävät sopimusta, joten sitä voidaan pitää molempia osapuolia hyödyttävänä ja se on syytä pitää voimassa.

Komissio kuuli jäsenvaltioita, jotka eivät vastustaneet ehdotettuja tarkistuksia.

4.Oikeusperusta

4.1.Menettelyllinen oikeusperusta

4.1.1.Periaatteet

Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

4.1.2.Soveltaminen tässä asiassa

EU–Sveitsi-sekakomitea on sopimuksella perustettu elin.

Säädös, joka EU–Sveitsi-sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 39 artiklan mukaisesti. Suunnitellulla säädöksellä ei täydennetä eikä muuteta sopimuksen institutionaalisia rakenteita.

Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

4.2.Aineellinen oikeusperusta

4.2.1.Periaatteet

SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

4.2.2.Soveltaminen käsillä olevassa asiassa

Suunnitellun säädöksen pääasiallinen tavoite ja sisältö liittyvät sopimuksen liitteiden ja pöytäkirjojen päivittämiseen ja sen toteamiseen, että sopimuspuolten kansallinen oikeus ja sopimus ovat keskinäisesti vastaavia, mikä poistaa kaksinkertaisen valvonnan aiheuttaman rasitteen. Tämän perusteella suunniteltu säädös tukee vahinkovakuutuspalvelujen tarjoamista molempien lainkäyttöalueiden välillä.

Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

4.3.Päätelmät